මොහොමඩ් ඊබ්‍රහීම් සාදික් අබ්දුල්ලා පසුගිය 21 වැනි දින පාස්කු ඉරිදා ප්‍රහාර මාලාවට සම්බන්ධ ප්‍රධාන සැකකරුවෙකු බවට ද මෙ වන විට ආරක්ෂක අංශ හඳුනාගෙන ඇත. ඒ නිසාම පසුගිය අප්‍රේල් 25 සහ 26 විද්‍යුත් හා මුද්‍රිත මාධ්‍ය හරහා ආරක්ෂක අංශවලට සොයා ගැනීමට අවශ්‍යම සැකකරුවන් තිදෙනෙකුගේ හා සැකකාරියන් තිදෙනෙකුගේ ඡායාරූප ප්‍රසිද්ධ කර තිබුණි. එය ප්‍රදර්ශනය කර පැය 24ක් යෑමටත් පෙර මේ අයගෙන් කිහිප දෙනෙක්ම ආරක්ෂක අංශවලට අත්අඩංගුවට ගැනීමට හැකි වීම ආරක්ෂක අංශ ලැබූ ජයග්‍රහණයකි. මෙම කාන්තාවගෙන් කරන ලද මූලික ප්‍රශ්න කිරීම්වල දී අනාවරණ කරගෙන ඇත්තේ සිය බිරිඳ සහ දරුවා සමග අතුරුදන්ව සිටි බුදු පිළිම කැඩීමේ ප්‍රධාන සැකකරු බිරිඳට තර්ජනය කර තමන් පිළිබඳ කිසිදු තොරතුරක් ආරක්ෂක අංශවලට පැවසුවහොත් මරණයට පත් කරන බව පවසා ව්‍යාජ හැඳුනුම්පතක් ද ලබා දී දෑස් බැඳ මහ මග දමා ගොස් ඇති බවයි. එම හැඳුනුම්පත ද මාතර ප්‍රදේශයේ සිංහල කාන්තාවකට අයත් එකක් වන බව පොලිසිය කියයි. කාන්තාව හා සැකකරු කොළඹ අවට ප්‍රදේශයක සිට මෙලෙස මාවනැල්ල ප්‍රදේශයට පැමිණ ඇති බව ද මේ වන විට මූලික ප්‍රශ්න කිරීම්වලින් කරුණු අනාවරණය කර ගෙන ඇති බව ආරක්ෂක අංශ පවසයි.
පාස්කු ප්‍රහාරයේ ප්‍රධාන සැකකරුවා කව්ද?
මොහොමඩ් ඊබ්‍රහීම් සාදික් අබ්දුල්ලා